b'\n_START_ARTICLE_\nPovelja Republike Hrvatske\n_START_PARAGRAPH_\nPovelja Republike Hrvatske je priznanje Republike Hrvatske ustanovljeno Zakonom o odlikovanjima i priznanjima Republike Hrvatske. Dodjeljuje se me\xc4\x91unarodnim organizacijama, pravnim osobama, stranim dr\xc5\xbeavnicima te hrvatskim i stranim dr\xc5\xbeavljanima za doprinos razvitku i promicanju me\xc4\x91unarodnog polo\xc5\xbeaja Republike Hrvatske te za doprinos znanstvenom, kulturnom, gospodarskom i drugom razvitku Republike Hrvatske. Dodjeljuje ju Predsjednik Republike Hrvatske na vlastiti poticaj ili na prijedlog Dr\xc5\xbeavnog povjereni\xc5\xa1tva za odlikovanja i priznanja Republike Hrvatske.'